LEGISLATÍVNA RADA VLÁDY
     SLOVENSKEJ REPUBLIKY

								Na rokovanie vlády SR
								dňa 19. apríla 2006
								K materiálu č. 4097/2006
								K bodu č. 3

S T A N O V I S K O

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 446/2001 Z. z.  o majetku vyšších územných celkov v znení neskorších predpisov (tlač 1533)

I.

Podľa § 70 ods. 2 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov požiadal listom predseda Národnej rady Slovenskej republiky predsedu vlády Slovenskej republiky  o zaujatie stanoviska vlády Slovenskej republiky k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 446/2001 Z. z.  o majetku vyšších územných celkov v znení neskorších predpisov (tlač 1533).
Na rokovanie vlády Slovenskej republiky predkladá predmetný návrh podpredseda vlády a minister financií Slovenskej republiky Ivan Mikloš.

II.

Cieľom predloženého návrhu zákona je upraviť prechod vecí, ktoré patria do majetku štátu a zároveň sú v nájme neziskovej organizácie, na ktorú prešli pôsobnosti poskytovať sociálne služby dňom 1. 1. 2002, do vlastníctva vyššieho územného celku.

Predložený návrh novely zákona nepredpokladá zvýšené nároky na finančné prostriedky zo štátneho rozpočtu.

Ministerstvo financií Slovenskej republiky odporúča vláde Slovenskej republiky vysloviť s predloženým poslaneckým návrhom zákona súhlas s pripomienkami.

Legislatívna rada vlády Slovenskej republiky prerokovala predmetný návrh zákona na svojom zasadnutí dňa 11. apríla 2006 a odporučila vláde Slovenskej republiky vysloviť s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 446/2001 Z. z.  o majetku vyšších územných celkov v znení neskorších predpisov (tlač 1533) súhlas s  pripomienkami.

III.

Návrh

STANOVISKO
vlády Slovenskej republiky

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 446/2001 Z. z.  o majetku vyšších územných celkov v znení neskorších predpisov (tlač 1533).

Vláda Slovenskej republiky súhlasí s návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 446/2001 Z. z.  o majetku vyšších územných celkov v znení neskorších predpisov (tlač 1533) s týmito pripomienkami:

	K názvu
-	v názve návrhu zákona je potrebné aktualizovať rok a slovo „2004“ je potrebné nahradiť slovom „2006“ a vypustiť slová „mení a“.

K Čl. I
-	v úvodnej vete je potrebné slovo „Zákona“ nahradiť slovom „Zákon“ a slová „sa mení a“ nahradiť slovami „a zákona č. 540/2005 Z. z. sa“.

K bodu 1
-	§ 3 ods. 2 vrátane úvodnej vety je dôsledku potreby premietnutia navrhovanej zmeny do celého zákona o majetku vyšších územných celkov potrebné upraviť takto:

„Za § 5a sa vkladá § 5b, ktorý znie:
§ 5b

(1)	Do vlastníctva vyššieho územného celku prechádzajú z majetku štátu veci v správe krajského úradu v nájme neziskovej organizácie slúžiace na zabezpečenie sociálnych služieb, ktorých poskytovanie prevzala nezisková organizácia od 1. januára 2002 od štátnej rozpočtovej organizácie, ako aj pohľadávky, iné majetkové práva a záväzky súvisiace s týmto majetkom.
(2)	Majetok podľa odseku 1 prechádza 1. júlom 2006 do vlastníctva vyššieho územného celku, na území ktorého sa nachádza.
(3)	Vyšší územný celok je povinný zachovať účelové určenie majetku, ktorý nadobudol podľa odseku , najmenej desať rokov odo dňa prechodu do vlastníctva vyššieho územného celku.
(4)	Krajský úrad, ktorý do dňa prechodu majetku štátu mal v správe majetok štátu, ktorý podľa odseku 1 prechádza na vyšší územný celok, spíše s vyšším územným celkom písomný protokol o odovzdaní takéhoto majetku najneskôr do dvoch mesiacov odo dňa prechodu majetku štátu. Protokol obsahuje presné vymedzenie a hodnotu odovzdávaného majetku vedenú v účtovníctve a oceneného podľa osobitného zákona5) a výšku oprávok tohto majetku, ako aj súvisiace majetkové práva a záväzky ku dňu prechodu majetku štátu na vyšší územný celok; ak ide o nehnuteľnosť, protokol obsahuje aj údaje katastra nehnuteľností podľa osobitného zákona6). Protokol podpisuje štatutárny orgán subjektu, ktorý mal v správe majetok štátu prechádzajúci podľa odseku 1 na vyšší územný celok a štatutárny orgán vyššieho územného celku.
(5)	Vyšší územný celok je povinný do šiestich mesiacov odo dňa nadobudnutia majetku štátu podať na príslušnom katastri nehnuteľností návrh na zápis vlastníckeho práva k tomuto majetku podľa osobitných predpisov7).
(6)	Na majetok, ktorý prešiel do vlastníctva vyššieho územného celku podľa odseku 1, sa vzťahuje ustanovenie § 8 ods. 4.“.

K Čl. II
-	slovo „od“ je potrebné vypustiť.

Bratislava 13. apríla 2006
Vypracoval: Martin Hatala

Schválil:     Štefan Grman
                 generálny riaditeľ
             sekcie vládnej legislatívy

Lucia Ž i t ň a n s k á
ministerka spravodlivosti SR
a predsedkyňa Legislatívnej rady vlády SR